**PISANJE BESEDILA NA KNJIŽEVNO TEMO**

VODENA IN SAMOSTOJNA INTERPRETACIJA (po izbiri)

1. Osredotoči se samo na odlomek v izpitni poli.
2. V odlomku prepoznaj, v katero literarno vrsto (zvrst) sodi besedilo ter glavne značilnosti te vrste (zvrsti).
3. Dobro preberi odlomek in navodila za pisanje.
4. Napiši koncept (na konceptni list) v obliki miselnega vzorca, opornih točk ali kratkih odgovorov na vprašanja.
5. Tvoje besedilo mora obsegati približno 400 do 600 besed. Bolje je, da napišeš več besed kot manj.
6. Naslov: pri vodeni interpretaciji imaš naslov že podan, pri samostojni si ga sam izmisli. Ne pozabi napisati naslova.
7. **Uvod** – 1. odstavek - interpretirani odlomek uvrsti v ustrezno literarno vrsto/zvrst in navedi glavne značilnosti te vrste/zvrsti:
8. epsko delo – bralcu pripoveduje zgodbo, delo je pisano v prozni obliki.
9. dramsko delo - sestavljeno je iz dvogovorov oz. dialogov z didaskalijami. Namenjeno je predvsem gledališki uprizoritvi.
10. lirsko delo - je večinoma pesem v verzih , avtor izpoveduje svoja čustva, mišljenje in razpoloženje.
11. **Jedro** – novi odstavek - povzetek odloma - odlomek povzemi kratko in jedrnato, brez podrobnosti.

Naslednji odstavek – v vodeni interpretaciji odgovori na vprašanje v zvezi s problemom, ki je že dan. Pri samostojni interpretaciji moraš problem najti –izpostaviti sam.

Razložiš problem in razlago utemeljiš s citatom iz odlomka.

Problem tudi aktualiziraš – izraziš svoje mnenje o problemu na splošno in zapišeš, kako je s tem problemom v današnjem svetu. Napišeš, če si tudi sam doživel kaj podobnega. Potem opiši primer iz življenja.

1. **Zaključek** – Povzameš ugotovitve iz razlage – izluščiš bistvo.